जौनपुर जिला के मडियाहूं इलाका के परसथ गांव मे काल्हु शुक का देर रात एक आदमी के छूरा भोंक के हत्या कर दिहल गइल.
पुलिस सूत्र से पता चलल बा कि पचपन साल के रामसागर सरोज काल्हु रात खाना खा के सूते गइल आ जब सबेर में उनकर पत्नी जगावे गइली त देखली कि ऊ खून से लथपथ मरल पडल बा.
पुलिस खोजी कुत्ता लगवलसि त रामसागर के बड़का बेटा रवीन्द्र पर सन्देह भइल आ पुलिस रवीन्द्र के गिरफ्तार कर लिहलसि. बतावल जात बा कि जमीन बँटवारा ले के बेटवे छूरा भोंक के हत्या कर दिहलसि. दोसरका बेटा अनिल का तहरीर पर रवीन्द्र के खिलाफ हत्या के मुकदमा दर्ज कर लिहल गइल बा.
